stanford-oval/wikipedia huggingface dataset:
בונז
סקירה כללית

| עונה | מס' פרקים | תאריכי שידור מקורי בארצות הברית> פרק בכורה | תאריכי שידור מקורי בארצות הברית> פרק סיום |
| --- | --- | --- | --- |
| 1 | 22 | 13 בספטמבר 2005 | 17 במאי 2006 |
| 2 | 21 | 30 באוגוסט 2006 | 16 במאי 2007 |
| 3 | 15 | 25 בספטמבר 2007 | 19 במאי 2008 |
| 4 | 26 | 3 בספטמבר 2008 | 14 במאי 2009 |
| 5 | 22 | 17 בספטמבר 2009 | 20 במאי 2010 |
| 6 | 23 | 23 בספטמבר 2010 | 19 במאי 2011 |
| 7 | 13 | 3 בנובמבר 2011 | 14 במאי 2012 |
| 8 | 24 | 17 בספטמבר 2012 | 29 באפריל 2013 |
| 9 | 24 | 16 בספטמבר 2013 | 19 במאי 2014 |
| 10 | 22 | 25 בספטמבר 2014 | 11 ביוני 2015 |
| 11 | 22 | 1 באוקטובר 2015 | 21 ביולי 2016 |
| 12 | 12 | 3 בינואר 2017 | 28 מרץ 2017 |
עלילה מרכזית

הסדרה מתמקדת בפשע ובמשפט, ומביאה את עלילותיהם של תיקי חקירה הנפתרים בשיתוף פעולה בין צוות האנתרופולוגיה המשפטית של ד"ר טמפרנס ברנן, שעובדת במכון הג'פרסוניאן (הגרסה הטלוויזיונית למכון הסמית'סוניאן), לבין סוכן ה-FBI, סילי בות'. צוותה של ברנן מספק מומחיות מדעית לעולם החקירות של ה-FBI בכך שהוא עורך בדיקות לשרידי קורבנות רצח (או עצמות). בנוסף לתיקי חקירות הרצח, הסדרה עוקבת אחר היחסים בין הדמויות, בעיקר בין טמפרנס ברנן לסילי בות'.
בנוסף למקרה הרצח המאפיינים כל פרק, ישנם מספר תתי-עלילות שהיוו חלק גדול מכל עונה. העונה הראשונה עסקה ברוצח הסדרתי הווארד אפס, שצוות הג'פרסוניאן נדרש להוכיח את חפותו אך בהמשך הם מוצאים ראיות נגדו. העונה השנייה עסקה באביה האובד של ד"ר ברנן - פושע נמלט שצריך לשלם על חטאי עברו. העונה השלישית עסקה ברוצח הגורמוגון, שמשאיר לצוות חלקי גופות ואשר מתנהלת נגדו חקירה ארוכה. עלילה זו התחילה בעונה הראשונה והסתיימה בעונה השלישית. בהמשך הסדרה יתגלו פרטים נוספים על משפחתה של ד"ר ברנן ויחולו שינויים במערכת היחסים שלה ושל הסוכן סילי בות'. תתי עלילות נוספות התרחשו במהלך העונות, ביניהן חקירה מתמשכת העוסקת בחופר הקברים, אשר קובר אפילו את דוקטור ברנן וד"ר הודג'ינס בחיים ומבקש כופר עם כמות מוקצבת של זמן כמו שהוא עושה עם שאר הקורבנות שלו, במטרה למנוע מהם להמשיך בחקירה נגדו, בהמשך הוא גם יקבור את סילי בות' ויהפוך את העניין לאישי, מה שהופך את צוות הג'פרסוניאן אפילו יותר נחושים לתפוס אותו. העלילה מתפתחת משם לכיוונים נוספים ומעניינים, אשר מהם תתפתח עוד תת-עלילה העוסקת בצלף מיומן אשר הורג פושעים במטרה ליצור "צדק" אך פוגע באנשים חפים מפשע בדרך, כולל אחד מהאנשים בג'פרסוניאן. התת-עלילה החמישית תעסוק בהאקר מיומן ומסוכן עם יכולות גדולות שהורג את הקורבנות שלו אבל אף אחד לא יכול להוכיח את זה כי לפי הצמיד מעקב שמוצמד לו לרגל, הוא לעולם לא יצא מהבית. בהמשך הוא אפילו יפליל את דוקטור ברנן ברצח.
הפקה > רעיון

הרעיון של התוכנית פותח במהלך החלק האחרון של עונת ההגשות של 2004, כאשר חברת פוקס המאה ה-20 ניגשה להארט הנסון עם רעיון לסדרת דרמה משטרתית. הנסון התבקש להיפגש עם המפיק בפועל, בארי יוספסון, שרכש את הזכויות ליצור יצירה דוקומנטרית על קתי רייקס, אנתרופולוגית משפטית וסופרת. למרות שהנסון לא שש להיות מעורב ביצירת סדרת דרמה משטרתית, הוא חתם על החוזה וכתב את התסריט לפרק הפיילוט לאחר פגישתו עם יוספסון. מכיוון שהתוכנית מבוססת על עבודותיה של רייקס, תסריטאי הסדרה מערבים אותה באופן תדיר בתהליך כתיבת העלילה. רייקס הצהירה כי היא רואה את התוכנית במידה מסוימת כפריקוול לרומנים שלה, כאשר ד"ר טמפרנס ברנן בתוכנית הטלוויזיה היא גרסה צעירה יותר של ד"ר ברנן מהרומנים.
על מנת לייחד את התוכנית בעיצומה של תקופה בה הצליחו דרמות משטרתיות פליליות רבות ששודרו בטלוויזיה כמו חוק וסדר וCSI, הנסון החליט להחדיר לתוכנית שימוש נרחב בהומור שחור ופיתוח סיפור הרקע של הדמויות ככל האפשר. אלמנט נוסף שהוכנס לתוכנית היה ה"אנג'לטור", מקרן הולוגרפי אשר סיפק דרך להחליף את סצנות הפלאשבקים בהם נעשה שימוש על ידי הסדרות האחרות. בנוסף למטרות החזותיות שלהם, התמונות ההולוגרפיות, שנוצרו על ידי אפקטים חזותיים, הביאו סגנון חזותי ייחודי לתוכנית אותו המפיקים חיפשו.
המוצא

באוקטובר 2010 הודיעה רשת FOX שהיא מפתחת סדרת בת סביב דמויות שיופיעו באופן חד פעמי בעונה השישית של הסדרה. סדרת הבת נוצרה על ידי היוצר של בונז, הארט הנסון, ותהיה מבוססת על סדרת הספרים "המאתר" של הסופר, ריצ'רד גרינר. דמותו של וולטר מתוארת כמתבודד תמהוני ומשעשע אשר מאוד מבוקש בעקבות יכולתו למצוא כל דבר. הוא אדם סקפטי וסובל מנזק מוחי בעקבות פציעה צבאית משירותו בצבא ארצות הברית בעיראק, מה שמסביר את הפרנויה המתמדת שלו והיותו ידוע בנטייתו לשאול שאלות פוגעניות, אשר לכאורה לא רלוונטיות למקרה על מנת להגיע לאמת. בפרק 19 בעונה השישית הנושא את שם סדרת הבת, בות' וברנן מטיילים לקי וסט בפלורידה, היכן שמתרחשת העלילה של סדרת הבת. התוכניות שודרה במשך עונה אחת החל מ-10 במאי 2011 ועד ה-11 במאי 2012.
מועמדויות ופרסים

| שם הפרס | שנה | קטגוריה | שמות המועמדים | סטטוס |
| --- | --- | --- | --- | --- |
| פרס אמי | 2009 | עיצוב אמנותי מצטיין עבור סדרה המצולמת במצלמה יחידה | הפרק "הגיבור במבצר" | מועמדות |
| פרס אמי | 2012 | אפקטים חזותיים מיוחדים מצטיינים בתפקיד תומך | הפרק "הטוויסט בטוויסטר" | מועמדות |
| פרס בחירת הקהל | 2011 | סדרת הדרמה פשע האהובה ביותר | בונז | מועמדות |
| פרס בחירת הקהל | 2011 | שחקנית סדרת הפשע האהובה ביותר | אמילי דשנל | מועמדות |
| פרס בחירת הקהל | 2012 | סדרת הדרמה פשע האהובה ביותר | בונז | מועמדות |
| פרס בחירת הקהל | 2012 | שחקן סדרת דרמה האהוב ביותר | דייוויד בוריאנז | מועמדות |
| פרס בחירת הקהל | 2012 | שחקנית סדרת דרמה האהובה ביותר | אמילי דשנל | מועמדות |
| פרס בחירת הקהל | 2016 | סדרת הדרמה פשע האהובה ביותר | בונז | מועמדות |
| פרס בחירת הקהל | 2016 | שחקנית סדרת דרמה פשע האהובה ביותר | אמילי דשנל | מועמדות |
| Genesis Awards | 2007 | סדרת דרמה בטלוויזיה | הפרק "האישה בלימבו" | זכייה |
| Genesis Awards | 2009 | סדרת דרמה בטלוויזיה | הפרק "האצבע בקן" | מועמדות |
| Genesis Awards | 2010 | סדרת דרמה בטלוויזיה | הפרק "האיש הקשוח בטנדר העופות" | זכייה |
| פרס סטלייט | 2006 | השחקנית הטובה ביותר בסדרת דרמה | אמילי דשנל | מועמדות |
| PRISM Awards | 2014 | הפרק הטוב ביותר בסדרת דרמה - שימוש בחומרים ממכרים | הפרק "חבר בשעת צרה" | מועמדות |
| PRISM Awards | 2014 | ההופעה הטובה ביותר בפרק בסדרת דרמה | ג'ון פרנסיס דיילי | מועמדות |
הערות שוליים

↑  "About the Show". Fox Broadcasting Company. נבדק ב-8 ביולי 2006. {{cite web}}:  (עזרה)
↑  Alan Sepinwall, How TV shows try (or choose not) to depict Asperger's syndrome: Sepinwall on TV
↑  Wild, Diane Kristine (17 בינואר 2006). "Q&A: Bones Creator Hart Hanson". Unified Theory of Nothing Much. נבדק ב-16 במאי 2007. {{cite web}}:  (עזרה)
↑  "Kathy Reichs: 20 Things You Need to Know". Yahoo!7 Pty Limited. ארכיון מ-2008-07-28. נבדק ב-28 באוקטובר 2011. {{cite web}}:  (עזרה)
↑  Wild, Diane Kristine (18 בינואר 2006). "Challenging the Crime Genre: An Interview with Bones Creator Hart Hanson". Blogcritics. נבדק ב-16 במאי 2007. {{cite web}}:  (עזרה)
↑  Epstein, Daniel Robert (13 בספטמבר 2005). "Hart Hanson of Bones". UGO.com. אורכב מ-המקור ב-2009-03-16. נבדק ב-4 ביוני 2007. {{cite web}}:  (עזרה)
↑  Andreeva, Nellie (21 באוקטובר 2010). "Fox's Dramedy 'Bones' Plots Spinoff Series". Deadline. נבדק ב-22 באוקטובר 2010. {{cite web}}:  (עזרה)
↑  Hibberd, James (10 במאי 2011). "Fox picks up 'Bones' spin-off 'The Finder,' J.J. Abrams 'Alcatraz' to series". Entertainment Weekly. נבדק ב-11 במאי 2011. {{cite web}}:  (עזרה)
↑  "Bones". Emmys.com. נבדק ב-7 בפברואר 2017. {{cite web}}:  (עזרה)
↑  "People's Choice Awards 2011: List of Winners". The Hollywood Gossip. 6 בינואר 2011. נבדק ב-7 בפברואר 2017. {{cite web}}:  (עזרה)
↑  Kirsch, Becky (11 בינואר 2012). "Check Out the 2012 People's Choice Nominations Before the Show Airs Tonight!". popsugar. נבדק ב-7 בפברואר 2017. {{cite web}}:  (עזרה)
↑  Robinson, Will (6 בינואר 2016). "People's Choice Awards 2016 winners list". אנטרטיינמנט ויקלי. נבדק ב-7 בפברואר 2017. {{cite web}}:  (עזרה)
↑  "18th PRISM Awards" (PDF). PRISM Awards. 6 במרץ 2014. אורכב מ-המקור (PDF) ב-2015-02-19. נבדק ב-7 בפברואר 2017. {{cite web}}:  (עזרה)
סטארגייט אטלנטיס

| --- | --- |

לוגו הסדרה
 מבוסס על:  סטארגייט SG-1 
 סוגה:  מדע בדיוני
 יוצרים:  בראד רייט   רוברט ס. קופר
 שחקנים:  ראו פירוט
 ארץ מקור:  ארצות הברית ארצות הברית   קנדה קנדה
 שפות:  אנגלית 
 מקום התרחשות:  Atlantis 
 מספר עונות:  5
 מספר פרקים:  100
 הפקה
 מפיק:  רוברט סי. קופר, ג'וזף מלוזי 
 הפצה:  הולו 
 מוזיקה:  ג'ואל גולדסמית' 
 אורך פרק:  42 דקות
 שידור
 רשת שידור:  Sci Fi Channel
 רשת שידור בישראל:  הערוץ הראשון (עונות 1-2)   Hot Summer‏ (עונות 1-3)   HOT Zone
 תקופת שידור מקורית:  16 ביולי 2004 – 9 בינואר 2009
 קישורים חיצוניים
 אתר רשמי
 דף התוכנית ב-IMDb
 
סטארגייט אטלנטיס (באנגלית: Stargate Atlantis או SGA) היא סדרת מדע בדיוני אמריקאית/קנדית המהווה סדרת ספין אוף לסדרה סטארגייט SG-1 משנת 1997, וחלק נוסף בזיכיון סטארגייט. הסדרה, כמו קודמתה, מתבססת על הרעיון שהוצג בסרט הקולנוע סטארגייט לפיו מכשיר חייזרי בשם "סטארגייט" מהווה שער לעולמות מרוחקים. אולם, בעוד שבסדרה "סטארגייט SG-1" נעשה שימוש בשבעה תגליפים (Chevrons) היוצרים יחד "כתובת השתגרות" לכוכבי לכת שבתוך גלקסיית שביל החלב, הרי שבשער המוביל לאטלנטיס יש צורך לעשות שימוש בשמונה תגליפים, ובכך ממקם את עלילת הסדרה בגלקסיית פגסוס הרחוקה. פרק הפיילוט הכפול שודר ב-16 ביולי 2004, והסדרה נמשכה חמש עונות, כאשר הפרק החותם את הסדרה שודר ב-9 בינואר 2009. בדומה לסדרת האם, מובטחים לסדרה זו סרטי המשך שיביאו לסיום העלילות שהוצגו בסדרה.
הסדרה שודרה בפורמט HDTV. בישראל היא שודרה בערוץ הראשון ב-2005, ואחרי שתי העונות הראשונות הפסיקו לשדר את המשך הסדרה משום שערוץ הראשון לא הצליחו לרכוש את כולה לשידור, כמה חודשים אחר כך שתי העונות הראשונות שודרו בשידור חוזר. בקיץ 2009 שודרו שלוש העונות הראשונות בערוץ Hot Summer, וכל חמש העונות שודרו ב-HOT Zone.
הפקה

לאחר שהסדרה "סטארגייט SG-1" עמדה בפני סכנת ביטול בעונתה החמישית, הוחלט על ידי המפיקים ליצור סרט המשך. אולם, כאשר הסדרה עמדה בהצלחה במשך שתי עונות נוספות וסיימה את עונתה השביעית בפרק כפול המתאר את גילוי העיר האבודה של הקדמונים אטלנטיס, הוחלט על פיתוח סדרת המשך. השינוי נבע כדי שיתקיימו שני צוותים שונים מבלי שהפתרון לכל בעיה בעולם ה"סטארגייט" יהיה קריאה לעזרה של צוות מהסדרה המקבילה. כדי לגשר בין הסדרות, הופיעו בפרק הפיילוט הראשון של הסדרה החדשה ריצ'רד דין אנדרסון ומייקל שנקס, שהשתתפו בסדרה "סטארגייט SG-1" כגנרל ג'ק או'ניל ודניאל ג'קסון, בהתאמה.
במהלך העונות התבצעו חילופי שחקנים כתוצאה מאילוצי הפקה שונים.
עלילה

לפני מיליוני שנים, גזע הקדמונים נסוג מגלקסיית שביל החלב לגלקסיית פגסוס הרחוקה עקב מגפה, והם התיישבו על כוכב לכת עם עירם המעופפת אטלנטיס. הם הפיצו בגלקסיה את הסטארגייט (Stargate) והתחילו ליישב אותה, אולם תוך כמה זמן הקדמונים יצרו את גזע ה"רפאים" (Wraith) שיצא נגדם למלחמה. הם הפסידו ושיקעו את עירם מתחת לאוקיינוס של הכוכב "לנטאה", ונטשו אותה.
הסיפור של הסדרה מתחיל לאחר פרק סיום העונה השביעית של סטארגייט SG-1. בפרק זה נמצא מוצב של גזע הקדמונים באנטארקטיקה. משלחת רב-לאומית המורכבת ממדענים ואנשי צבא עוברת בעזרת סטארגייט אל עבר גלקסיית פגסוס הרחוקה על מנת לחפש רמזים לקיומה של העיר האבודה אטלנטיס, שנבנתה על ידי הקדמונים לפני מיליוני שנים.
בתחילה, מקור הכוח שבידיהם, הנקרא ינ"א - יחידת נקודת אפס או "ZPM" בלעז, מאפשר מסע חד-כיווני בשער, אך עם הזמן (שבו הם תרים את גלקסיית פגסוס) הם מצליחים למצוא מקור כוח נוסף. עד מהרה צוות המשלחת נתקל בתרבויות חדשות ובאויבים (בהם הרפאים, הג'ניי והאזוראנים), אבל הם מונעים על ידי התקווה וההרפתקנות שבמציאת העיר האגדית וההזדמנות הנדירה לגלות את סודותיה. עם הזמן נוצר קשר ארוך טווח עם מפקדת "SGC" שעל כדור הארץ, ונשלחת ספינת חלל בשם "דדלוס" לתגבר את כוחם הצבאי של צוות אטלנטיס בחלל.
עלילה > עונה 1

תוך כדי ניתוקם מכדור הארץ, הם ממשיכים את המסע על מנת לשרוד בגלקסיה החדשה. הם מנסים לפענח את הטכנולוגיה של הקדמונים כדי למצוא דרך להשמיד את הרפאים וגם על מנת לרכוש ידע חדש וחשוב. מייג'ור ג'ון שפרד מרכיב צוות הכולל אותו עצמו, ד"ר רודני מקיי, לוטננט איידן פורד ומנהיגת האתוסים טיילה אמאגן על מנת לחקור את רחבי הגלקסיה ולהילחם באויבים שונים.
באחת המשימות הראשונות של הצוות יוצא להם להיתקל באויב חדש, הג'ניי - חברה מיליטריסטית עם רמת טכנולוגיה של שנות ה-50. אחרי כמה גילויים נוספים שעושים הרפאים, המשלחת מתכוננת להתפנות מאטלנטיס. רגעים ספורים לפני שהם עושים זאת, מגיע תגבור צבאי מכדור הארץ כדי לעזור להם להגן על העיר מפני התקפתם של הרפאים. העונה מסתיימת בכך שהעיר עדיין תחת מצור על ידי הרפאים.
עלילה > עונה 2

העונה השנייה החלה בארצות הברית ב-15 ביולי 2005 והיא הייתה המשך לסוף של העונה הראשונה. המשלחת מנעה את החרבתה של אטלנטיס על ידי הרפאים בכך שגרמה להם להאמין שאטלנטיס נהרסה (הם פוצצו פצצה מעל העיר והפעילו את הסוואה, ובכך גרמו לרפאים להאמין שאטלנטיס הושמדה). הודות לZPM החדש שהביאה הדדלוס, הקשר עם כדור הארץ התחדש. ג'ון שפרד קודם לדרגת קולונל ורונון דקס החליף את לוטננט פורד שנעדר עקב כך שבסוף הקרב עם הרפאים, רפא אחד ניסה להיזון ממנו ובכך העביר לו מס' תכונות של הרפאים.
העלילה המרכזית של העונה השנייה עוסקת בפיתוח של רטרו וירוס על ידי ד"ר קרסון בקט, אשר יכול, תאורטית, להפוך רפא לאדם. בזמן ניסיון להפוך רפאית צעירה לאנושית, היא כמעט הופכת את ג'ון לרפא בעצמו בכך שמעבירה לו תכונות של חיפושית האיראטוס. הצוות מנסה בפעם השנייה את הננו וירוס על רפא בשם מייקל. הם מצליחים להפוך אותו לאנושי אך אחרי זמן מה, כאשר גילה שהם שיקרו לו על עצם היותו רפא, הוא בורח וחוזר להיות רפא. מייקל הרפא מציע לכרות ברית עם אטלנטיס, אך צוותו בוגד בהם ללא ידיעתו. הוא עוזר להם לנקום ולהשתלט על ספינתם של הרפאים. רוח רפאים של מייקל סיעת מציע ברית עם אטלנטיס, אבל הם הסגירו את הקבוצה. העונה נסגרת בכך שרפאים פונים לכדור בארץ על מנת למצוא אזור הזנה חדש.
גזע הקדמונים

הקדמונים בנו את שערי ה"סטארגייט" ואת העיר אטלנטיס, שהיא למעשה ספינה מעופפת. בין השאר הם בנו מוצב, הנמצא באנטארקטיקה. זהו גזע עתיק שהיה קיים כבר לפני חמישים מיליון שנה. שפתם מזכירה לטינית, והמתמטיקה שלהם בבסיס 8. הקדמונים עברו בין הכוכבים ו"זרעו חיים" במקומות בהם נראה היה שאין חיים. הם היו גזע שאנן ובטוח בעצמו. כשהם נתקלו ברפאים הם לא היו מוכנים להתמודד עם גזע שעלה עליהם מבחינה מספרית אך לא טכנולוגית. הרפאים הביסו אותם (בזכות מספריהם העצומים) וכאשר אטלנטיס הייתה למקום האחרון בגלקסיית פגסוס שבשליטת הקדמונים, הם שיקעו אותה באוקיינוס וחזרו לכדור-הארץ, המקום שהיה ביתם בעבר. כיום אין קדמונים "בשר ודם"; הם סבלו ממגפה והתעלו למישור עליון של הקיום.
אויבים עיקריים > הרפאים

גזע הקדמונים היה הראשון שנתקל ברפאים (Wraiths), לפני מיליוני שנים. מועלית סברה לפיה מקורם של הרפאים בסוג של חרק טפיל ששמו: חיפושית איראטוס החיה בגלקסיית פגסוס אשר לקח חלק מהמאפיינים הגנטיים של קורבנותיו, במקרה זה בני האדם שנמצאו על כוכב הבית שלו, והתפתח במהרה ליצורים דמויי אדם, שניזונים מקורבנותיהם כדי לשרוד על ידי שאיבת כח החיים מהקורבן בעזרת מגע ידם. הרפאים מתנהגים פשוטו כמשמעו כצורת חרקים, בהתנהגותם ודרך ארגונם, כאשר הם חיים בקולקטיב דמוי כוורת. גוף הרפא נקי מחלבונים חוסמים. מצב זה מאפשר לתאים יכולת ריפוי מדהימה. כתוצאה מכך הרפאים אינם מזדקנים, מסוגלים לחיות זמן רב וקשה מאוד להרוג אותם, ובנוסף הם נהנים מכוח פיזי עצום. הרפאים השתלטו על השטחים שהיו בחסות הקדמונים, ומתייחסים אליהם כאל "שטחי ההזנה" שלהם, שם הם מלקטים (על ידי דילול אוכלוסין) בני אדם לתצרוכת.
אויבים עיקריים > הג'ניי

הג'ניי (Genii) הם בני אנוש המציגים כלפי חוץ חברה חקלאית לא מפותחת, אך מתחת לפני השטח בכוכביהם מקיימים תרבות מתקדמת ומיליטריסטית היה אויב עיקרי עד סוף עונה2 אז הנהגת הג'ניי מתחלפת והם חותמים ברית צבאית נגד הרפאים.
אויבים עיקריים > המשכפלים

בעונה שלישית מתגלים המשכפלים (Replicators). בהתחלה אנשי אטלנטיס אינם מזהים שהם המשכפלים כי לא ידעו על קיומם בגלקסיית פגסוס (ר' סטארגייט SG-1). אנשי אטלנטיס מגלים כי הם אינם המשכפלים המוכרים להם מגלקסיית שביל החלב, אלא הם תוצאה של ניסוי שערכו הקדמונים כדי ליצור נשק ננוטכנולוגי במטרה להשמיד את גזע הרפאים כליל. הנשק, חלקיקי נניטים (Nanites), תוכנת לפלוש באגרסיביות לגופו של הקורבן המיועד ולהשמיד אותו מבפנים (ולהפך, הוא מסוגל לרפא אדם ממחלותיו). עם הזמן הנניטים השתלטו על יוצריהם ולבשו צורת אנוש וכעת הם מהווים הנשק היחידי שיכול לעצור את הרפאים. אולם, הם מהווים גם איום על צוות אטלנטיס, וכדרך להילחם ברפאים, הם הורגים ומשמידים עולמות המאוכלסים בבני אנוש.
שחקנים ראשיים

ג'ו פלניגן  - מייג'ור/לוטננט קולונל ג'ון שפרד (עונות 5-1), קצין בדרגת מייג'ור בחיל האוויר של ארצות הברית, גויס למשלחת אטלנטיס לאחר שהתברר כי בדמו קיים הגן המאפשר שליטה בטכנולוגיה אטלנטית. הוא הפך למפקד הכוח הצבאי באטלנטיס בפועל לאחר שמפקד הכוח המקורי, קולונל מרשל סומנר, נהרג. הוא נכנס לתפקיד באופן רשמי בעונה השנייה, לאחר חידוש הקשר עם מפקדת הסטארגייט בכדור הארץ, וקודם לדרגת לוטננט קולונל.
טורי היגינסון - ד"ר אליזבת וויר (עונות 1-3 ותפקידי אורח בהמשך), ראש המשלחת ודיפלומטית.
רייצ'ל לות'רל - טיילה אומאגין (עונות 5-1), ילידת פגסוס, יועצת לענייני מסחר ודיפלומטיה ומנהיגת האתוסיאנים, גזע של בני אדם ילידי גלקסיית פגסוס. טיילה מתיידדת עם שפרד כשהוא מבקר בעולם הבית שלה ומצטרפת לצוות שלו במטרה להילחם ברפאים. טיילה בעלת יכולת לחוש בנוכחותם של הרפאים.
ג'ייסון מומואה - רונון דקס (עונות 5-2), יליד פגסוס, לוחם צבאי מכוכב הנקרא סטיאדה. לאחר שעולמו הושמד על ידי הרפאים, במשך שבע שנים הוא עסק בבריחה מתמדת מהרפאים, שהשתילו מכשיר מעקב בעמוד השדרה שלו וניסו לצוד אותו לספורט. בתחילת העונה השנייה הוא נפגש עם שפרד והצוות שלו שעוזרים לו להסיר את מכשיר המעקב של הרפאים מגבו, והוא הופך לחבר הצוות הרביעי ומחליפו של לוטננט פורד בצוותו של שפרד.
דייוויד היולט - ד"ר רודני מקיי (עונות 5-1), מדען מבריק, חבר בצוותו של שפרד וראש מחלקת המדע והמחקר באטלנטיס. אחד המומחים הבולטים בטכנולוגיה עתיקה. הוא הוצג לראשונה כיריבה המקצועי של סמנתה קרטר בעונה החמישית של סטארגייט SG-1.
אמנדה טאפינג - קולונל סמנתה "סאם" קרטר (עונה 4, הופעת אורח בעונות 3-1, דמות חוזרת בעונה 5), אסטרופיזקאית וקצינה בדרגת לוטננט קולונל בחיל האוויר של ארצות הברית. הייתה דמות ראשית במשך כל סדרת סטארגייט SG-1. בעונה הרביעית היא קודמה לדרגת קולונל והפכה למפקדת המשלחת באטלנטיס.
פול מקגיליון - ד"ר קרסון בקט (עונות 2-3, הופעת אורח בעונות 1, 4, 5), ראש מערך הרפואה באטלנטיס בעונות 3-1. בפרק "יום ראשון" בעונה השלישית הוא נהרג בפיצוץ שנגרם על ידי הטכנולוגיה העתיקה. שיבוט שלו שנוצר על ידי הרפא הסורר "מייקל" מופיע כדמות חוזרת בעונות הרביעית והחמישית.
ג'ול סטייט - ד"ר ג'ניפר קלר (עונה 5, דמות חוזרת בעונה 4, הופעת אורח בעונה 3), ראש מערך הרפואה באטלנטיס, שמחליפה את ד"ר בקט בסיום העונה השלישית. היא נוספה כדמות ראשית לאחר מותו של ד"ר בקט.
רוברט פיקרדו - ריצ'רד וולסי (עונה 5, תפקיד חוזר 4-3), נציג הוועדה הבינלאומית לפיקוח, שהוצג לראשונה כסוכן של ה-NID בעונה השביעית בסדרת סטארגייט SG-1. בעונה החמישית הוא מחליף את סמנתה קרטר כמפקד המשלחת באטלנטיס.
ריינבו סאן פרנקס - לוטננט איידן פורד (עונה 1, דמות חוזרת בעונה 2, הופעת אורח בעונה 5), קצין צעיר בדרגת לוטננט בחיל הנחתים האמריקני וחבר בצוותו של שפרד בעונה הראשונה. בעונה השנייה הוא הופך להיות לא יציב נפשית לאחר שקיבל מנת יתר של אנזים ההזנה של הרפאים ונוטש את אטלנטיס.
בנוסף לשחקנים הראשיים, מספר שחקנים מהסדרה סטארגייט SG-1 ביצעו קרוסאובר לסדרת הבת, ביניהם ריצ'רד דין אנדרסון, מייקל שנקס, אמנדה טאפינג, שרון טיילור וכריסטופר ג'אדג'.
הערות שוליים

↑  http://syfyportal.com/news425316.html
| סטארגייט |
| --- | --- | --- |
| הסדרות | סטארגייט SG-1 • סטארגייט אטלנטיס • סטארגייט יוניברס • סטארגייט אינסופיות  • סטארגייט מקורות |  |
| הסרטים | הסרט המקורי • תיבת האמת • רצף הזמן |  |
| יוצרים ושחקנים | בראד רייט • ריצ'רד דין אנדרסון (ג'ק או'ניל) • מייקל שנקס • אמנדה טאפינג • כריסטופר ג'אדג' • בן בראודר • ג'ו פלניגן • רוברט קרלייל |  |
| גזעים | הקדמונים • גואַוּלְד • אסגארד • נוקס • הרפאים • המשכפלים • ג'אפה |  |
| משחקים | עולמות סטארגייט |  |
| מושגים | אדוני המערכת • חור תולעת • אמנת הכוכבים המוגנים |  |
| --- | --- |
בקרת זהויות :  BNE: XX4883968  LCCN: no2008040777  VIAF: 186173447   WorldCat (עם VIAF): 186173447 
חייגן הסטארגייט
צוות הסדרה במהלך עונות 2-3. מימין לשמאל: אליזבת' ויר, רודני מקיי, קרסון בקט, טיילה אמגן, רונון דקס, סטיבן קולדוול וג'ון שפרד
רוק 30

ערך זה עוסק בסדרת טלוויזיה. אם התכוונתם לשיר, ראו .
| --- | --- |

עטיפת ה-DVD של העונה השנייה
 סוגה:  קומדיית מצבים
 יוצרים:  טינה פיי 
 שחקנים:  טינה פיי   אלק בולדווין   טרייסי מורגן   ג'יין קרקובסקי   ג'ק מקבראייר   סקוט אדסיט   ג'ודה פרידלנדר
 פרסים:  3 פרסי אמי   6 פרסי גלובוס הזהב   פרס גילדת שחקני המסך
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, בניין ג'י אי 
 מספר עונות:  7 
 מספר פרקים:  138 
 הפקה
 מפיק:  לורן מייקלס 
 מפיקים בפועל:  לורן מייקלס
 חברת הפקה:  ברודווי וידאו, Little Stranger, יוניברסל טלוויז'ן 
 הפצה:  NBCUniversal הפקות, נטפליקס, הולו 
 מוזיקה:  ג'ף ריצ'מונד 
 אורך פרק:  21 דקות
 שידור
 רשת שידור:  NBC 
 רשת שידור בישראל:  yes Comedy
 תקופת שידור מקורית:  11 באוקטובר 2006 – 31 בינואר 2013
 קישורים חיצוניים
 www.nbc.com/30-rock
 דף התוכנית ב-IMDb
 
טינה פיי בסט הצילומים של הפרק התשיעי של העונה השנייה
רוק 30 (באנגלית: Rock‏ 30) היא קומדיית מצבים אמריקאית מצליחה, זוכת פרס אמי לסדרת הקומדיה הטובה ביותר, שנוצרה על ידי טינה פיי, אשר גם מככבת בתפקיד הראשי. הסדרה שודרה ברשת NBC במשך 7 עונות, מ-11 באוקטובר 2006 ועד ל-31 בינואר 2013. הסדרה מציגה סדרה בתוך סדרה: הדמויות בעלילה הן שחקניות בסדרה אחרת.
בישראל שודרה הסדרה בערוץ yes Comedy, והחל משנת 2016 בשידורים חוזרים בערוץ HOT קומדי סנטרל.
תקציר העלילה

עלילת הסדרה מתרחשת בניו יורק באולפני NBC ומתמקדת בליז למון, רווקה באמצע שנות ה-30 לחייה (מגולמת על ידי טינה פיי) אשר משמשת ככותבת הראשית בתוכנית מערכונים פופולרית בשם TGS. בתחילת הסדרה ממונה ג'ק דונגי (אלק בולדווין) למנהל NBC. ג'ק, אשר איננו מבין דבר בטלוויזיה, מאלץ את ליז לצרף לצוות השחקנים הקבוע של התוכנית כוכב קולנוע מעורער בנפשו ובלתי צפוי בשם טרייסי ג'ורדן (מגולם על ידי טרייסי מורגן) שדואג שיהיה מטורף גם בסדרה עצמה וגם במופע tgs. במהלך הסדרה אנו פוגשים עוד כמה דמויות בניהם קנת פרסל המתמחה הצעיר של tgs שאחראי להביא לשחקנים את מה שהם מבקשים. בעונה השישית קנת קיבל קידום לעבודה במשרד אך התפטר וחזר כמנקה. עוד דמות משנה היא השחקנית ג'נה מרוני שחקנית בtgs שמשתמשת בכל העזרים שהיא צריכה על מנת להתפרסם.
השם "30 רוק" מתייחס לכתובת האמיתית (רוקפלר פלזה 30) בה נמצא בניין ג'נרל אלקטריק, בו ממוקמים אולפני NBC.
TGS

הסדרה "TGS" היא הסדרה שבה הדמויות עובדות. כוכבי הסדרה טרייסי ג'ורדן וג'נה מרוני עושים הרבה דברים במהלך "TGS", וביניהם הם עושים חיקויים ומציגים מערכונים. כרגע לסדרה יש כ-6 עונות, כמו ל"רוק 30". הסדרה משודרת ברשת NBC אך בעונות האחרונות הסדרה נמכרה לחברת קייבלטאון.
הדמויות וצוות השחקנים

ליז למון (מגולמת על ידי טינה פיי) - רווקה בשנות ה-30 בחייה, אשר משמשת ככותבת הראשית של תוכנית המערכונים The Girlie Show (השם שונה ל-"TGS with Tracy Jordan" לאחר הצטרפות ג'ורדן). ליז אחראית על תפקודו של צוות התוכנית ונאלצת להתמודד עם הבוס העוקצני והנוקשה שלה ג'ק דונגי, ועם האגו הנפוח של כוכבי התוכנית, טרייסי וג'נה. במהלך הסדרה ליז מערכות היחסים של ליז נוחלות כישלון, והיא זוכה ללעג לגבי זה מצד צוות התוכנית. ליז גדלה בשיקגו וחברתה הטובה ביותר היא ג'נה.
ג'ק דונגי (מגולם על ידי אלק בולדווין) - מנכ"ל NBC, הרשת שמשדרת את תוכנית המערכונים TGS. דונגי נוקשה ושתלטן, ונוהג להתערב בהחלטות שנעשות בנוגע לתוכנית TGS, למורת רוחה של ליז. דונגי נוהג להתבטא בסרקסטיות כלפי צוות התוכנית ובמיוחד כלפי ליז. דונגי הוא רפובליקני וקפיטליסט מובהק.
טרייסי ג'ורדן (מגולם על ידי טרייסי מורגן) - כוכב קולנוע מעורער בנפשו שהופך לכוכבה החדש של התוכנית. טרייסי הוא בחור ילדותי וחסר אחריות, שנוהג לבלות באופן קבוע ותמיד מאחר לחזרות ולצילומים של התוכנית. טרייסי הוא אדם תלותי ומקבל סיוע בעיקר מחבריו גריז ודוט קום, וסדרן NBC קנת'.
ג'נה מרוני (מגולמת על ידי ג'יין קרקובסקי) - שחקנית בתוכנית וחברתה הטובה ביותר של ליז. מנסה תמיד להיות במרכז העניינים ועושה הכל בשביל זה, ובאופן קבוע משפילה את עצמה בפני כולם ולעולם לא לומדת מהטעויות של עצמה. ג'נה זוכה ללעג בקביעות מכל חברי הצוות.
קנת' אלן פרסל (מגולם על ידי ג'ק מקבראייר) - מתמחה בחברת NBC. שמח, צעיר וצייתן שתמיד מנסה לרצות את כולם. קנת' מגיע מהדרום השמרני, וטוען שהוא "חי בשביל הטלוויזיה".
פיט הורנברגר (מגולם על ידי סקוט אדיסט) - המפיק ה"שפוי" של התוכנית וידיד טוב של ליז. שרוי ביחסים הפכפכים עם אשתו.
פרנק רוסיטנו (מגולם על ידי ג'ודה פרידלנדר) - אחד הכותבים של התוכנית. הוא ילדותי, מרושל, עם לבוש מגוחך אשר נוטה להשתמש בהומור עוקצני. בדיחה חוזרת בסדרה היא כובע המצחייה שלראשו, שבכל פרק מכיל כיתוב אחר.
סרי (מגולמת על ידי קתרינה בוודן) - העוזרת המושכת של ליז.
מספר רב של מפורסמים השתתפו בסדרה בתפקידי אורח, חלקם בתור עצמם. האורחים הבולטים: ג'ניפר אניסטון, דייוויד שווימר, אלן אלדה, סטיב בושמי, ג'ון בון ג'ובי, ג'ף דנהאם, סלמה הייק, ג'ון האם, איזבלה רוסליני, ריפ טורן, אל אל קול ג'יי, ג'ימי פאלון, קונאן אובריין, וופי גולדברג, אל גור, לארי קינג, אלביס קוסטלו, סינדי לאופר, אופרה וינפרי, ג'רי סיינפלד, מייגן מולאלי, מרי ג'יי בלייג', אידי פלקו, סטיב מרטין, ג'וליאן מור, אליזבת' בנקס, מייקל שין, ג'ק וולש, באז אלדרין, ג'יימס פרנקו, קונדוליזה רייס, מאט דיימון, ויל פרל, טום הנקס, רוברט דה נירו, ג'ים קארי ועוד.
הפינגווין (מועדון)

| --- | --- |
אין תמונה חופשית
 מידע כללי
 סוג:  מועדון לילה 
 כתובת:  יהודה הלוי 43 
 מיקום:   תל אביב-יפו
 מדינה:  ישראל 
 הקמה ובנייה
 תקופת הבנייה:  ?–1982
 תאריך פתיחה רשמי:  1982 
 
 קואורדינטות:  32°03′43″N 34°46′23″E﻿ / ﻿32.061949°N 34.772988°E﻿ / 32.061949; 34.772988
  (למפת תל אביב מוגדלת) הפינגווין(למפת תל אביב רגילה) הפינגווין(למפת גוש דן רגילה) הפינגווין(למפת גוש דן מוגדלת) הפינגווין
 
הפינגווין היה מועדון לילה בתל אביב שפעל בשנות ה-80, ברחוב יהודה הלוי 43, והיה חלק מסצנת המועדונים של מוזיקת הגל החדש בישראל, שכללה גם את "הליקוויד", "קולנוע דן", "הקולוסיאום" ותיאטרון פרגוד בירושלים.